Chukwudiebere Maduabum

Chukwudiebere Arthur Maduabum (s. 19. maaliskuuta 1991 Lagos) on nigerialainen koripalloilija, pelipaikaltaan iso laitahyökkääjä tai sentteri. Vuonna 2011 NBA:han varatun Maduabumin NBA-pelioikeudet kuuluvat Cleveland Cavaliersille.

 Pelaajaura 

Maduabum on nigerialaisen Ibadanin kasvatti.Chukwudiebere Maduabum – Suomen Koripalloliitto Hän aloitti pelaajauransa kotimaassaan eikä pelannut pohjoisamerikkalaisissa yliopistoissa.http://www.infomongolia.com/ct/ci/7241 Kaudella 2010–2011 Maduabum pelasi NBA:n kehityssarjassa kolme ottelua Bakersfield Jamissa.Chukwudiebere Maduabum D-League Stats Hänen kautensa katkesi kuitenkin viisumiongelmiin.http://www.roundballminingcompany.com/2012/07/16/nuggets-have-a-plan-for-chukwudiebere-maduabum/  NBA:n kesän 2011 varaustilaisuudessa Los Angeles Lakers varasi asiantuntijoiden yllätykseksiChukwudiebere Maduabum NBA Draft 2011 Prospect profile Maduabumin 56. vuorolla. Lakers vaihtoi Maduabumin pelioikeudet jo saman päivän aikana Denver Nuggetsin kanssa saaden toisen kierroksen varausvuoron vuodelle 2013.Chukwudiebere Maduabum NBA Stats

Seuraavalla kaudella Maduabum pelasi Jamissa yhden ottelun. Kaudella 2013–2014 hän pelasi ensin Qatarissa ja syyskaudella virolaisessa Tallinna Kalevissa kansallista pääsarjaa ja Baltian liigaa. Kevätkauden hän pelasi Mongoliassa.

Alkukauden 2014–2015 Maduabum pelasi NBA:n kehityssarjaa Fort Wayne Mad Antsissa, jossa hän kirjautti tilastoikseen 4,8 pistettä, 4,0 levypalloa ja 1,5 torjuntaa ottelua kohden. Tammikuussa 2015 Maduabum siirtyi takaisin Tallinna Kaleviin.http://www.eurobasket.com/Baltic%20League/news/389817/TLU/Kalev-bring-in-Chukwudiebere-Maduabum 19. helmikuuta 2015 usean joukkueen kesken tehdyssä kaupassa Philadelphia 76ers sai kaksi vuoden 2015 ensimmäisen kierroksen varausvuoroa, yhden vuoden 2015 toisen kierroksen varausvuoron, Isaiah Canaanin, JaVale McGeen ja Nuggetsilta Maduabumin pelioikeudet.http://www.nba.com/sixers/news/150219-trades-release

Elokuussa 2015 Maduabum teki sopimuksen Islannin pääsarjaan,http://www.sportando.com/en/europe/iceland/171933/chu-maduabum-signs-in-iceland-with-keflavik.html mutta syyskuussa hän siirtyi suomalaiseen Korisliigassa pelanneeseen Tampereen Pyrintöön.http://pyrinto.fi/chukwudiebere-maduabum-pyrinnon-korin-alle/  Maduabumin Pyrintö-sopimukseen sisältyi pitkä koeaika, sillä hän saapui Tampereelle aivan kauden alussa ja päävalmentajan mukaan "hyvin keskenkuntoisena".http://www.suomikoris.com/2015/10/07/pyrinto-luotsi-antaa-aikaa-uusille-vahvistuksille-etenemme-maltillisesti/ Maduabum pelasikin ensimmäisen Suomen-ottelunsa Pyrinnön reservijoukkueessa I-divisioona A:ssa. Pyrinnön edustusjoukkueessa hän sai peliaikaa vain noin 12 minuuttia ottelua kohden tehden tilastolukemikseen 2,1 pistettä, 3,4 levypalloa ja 0,9 torjuntaa ottelua kohden. Marraskuun alussa Pyrintö luopui Maduabumista.http://pyrinto.fi/maduabumin-ja-pyrinnon-tiet-eroavat/ 

Maduabum kävi Suomen jälkeen näytillä Puolassa muttei saanut pelaajasopimusta. Helmikuussa 2016, NBA:n siirtotakarajan umpeutuessa, hänen NBA-pelaajaoikeutensa oli tarkoitus siirtyä kaupan myötä Houston Rocketsille,http://www.si.com/extra-mustard/2016/02/18/chukwudiebere-maduabum-sixers-rockets-tradehttp://www.cbssports.com/fantasy/basketball/news/76ers-joel-anthony-traded-to-philadelphia/ mutta kauppa peruttiin, kun siinä mukana ollut Donatas Motiejūnas ei läpäissyt uuden seuransa lääkärintarkastusta.http://espn.go.com/nba/insider/story/_/id/14825365/grading-detroit-pistons-non-trade-donatas-motiejunas-houston-rockets-philadelphia-76ers-nba Heinäkuussa 2016 Maduabumin pelaajaoikeudet siirtyivät NBA:n hallinneelle mestarille Cleveland Cavaliersille, joka antoi 76ersille vastineeksi käteiskorvauksen ja 76ersin nopeasti sopimuksestaan vapauttaman Aleksandr Kaunin.http://www.nba.com/cavaliers/releases/trade-160715http://espn.go.com/nba/story/_/id/17085996/sasha-kaun-traded-cleveland-cavaliers-philadelphia-76ers-make-room-chris-andersen

Syksyllä 2016 Maduabum siirtyi Japaniin.https://www.rebnise.jp/news/12464.html

 Pelityyli ja ominaisuudet 

Koripallotoimija, Maduabumia NBA:n varaustilaisuuteen valmistanut David Thorpe sanoi Maduabumin olevan älykkäimpiä pelaajia, joiden kanssa hän on työskennellyt. Maduabumissa NBA-joukkueita kiinnosti atleettisuus, miehen potentiaali puolustuksessa ja erityisesti vahvuus Serge Ibaka -tyyppisenä heitontorjujana. Maduabumin rasitteena varaustilaisuuden aikaan oli kuitenkin lyhyestä kilpakoripallovalmennuksesta johtunut epäkypsyys. Myös Pyrinnön päävalmentaja Ilkka Palviainen piti 206-senttistä Maduabumia lahjakkaana korinaluspuolustajana ja heitontorjujana.

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2015–2016Tampereen PyrintöKorisliiga 8 43,8 % – 37,5 % 0,8 2,6 3,4 0,1 1,0 0,4 0,9 2,1 17YhteensäKorisliiga 8 43,8 % – 37,5 % 0,8 2,6 3,4 0,1 1,0 0,4 0,9 2,1 17

O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Lähteet 
 Chukwudiebere Maduabum  Suomen Koripalloliitto
 Chukwudiebere Maduabum NBA Stats Basketball-Reference.com 
 Chukwudiebere Maduabum D-League Stats Basketball-Reference.com 
 Chukwudiebere Maduabum NBA Draft 2011 Prospect profile NBA 
 Profiili Baltic Basketball League 

 Viitteet 

 Aiheesta muualla 
 Chukwudiebere Maduabum basketball profile eurobasket.com 

Luokka:Nigerialaiset koripalloilijat
Luokka:Vuonna 1991 syntyneet
Luokka:Elävät henkilöt